open-index/open-wikipedia-markdown huggingface dataset:
3401 Βανφίλος

Ο **Βανφίλος (Vanphilos)** είναι μικρός αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1981 από το προσωπικό του Αστεροσκοπείου του Χάρβαρντ στον Αστρονομικό Σταθμό Αγκασίζ (Αστεροσκοπείο του `Οουκ Ριτζ). Ο Αμερικανός αστρονόμος Γκάρεθ Β. Γουίλιαμς  δημιούργησε την ονομασία που δόθηκε στον αστεροειδή, η οποία είναι σύνθετη, από τα ονόματα δύο φίλων του, της ***Βαν***έσα Χωλ και του ***Φίλ***ιπ ***Όσ***μπορν, με την ευκαιρία του γάμου τους.

Εξαιτίας της πολύ μεγάλης εκκεντρότητας της τροχιάς του, ο Βανφίλος κοντά στο περιήλιο της τροχιάς του υπερβαίνει τα εσώτατα όρια (τα προς την πλευρά του Ήλιου) της Κύριας Ζώνης και φθάνει σε μικρότερη απόσταση από τον Ήλιο από όσο ο πλανήτης Άρης στο δικό του αφήλιο. Αν και χαρακτηρίζεται εξ αυτού ως «Mars-crosser», κάτι που εννοεί ότι τέμνει την τροχιά του Άρη, η επίσης μεγάλη κλίση της τροχιάς του προς την εκλειπτική (σχεδόν 22 μοίρες) εξασφαλίζει ότι σπανίως τα δύο σώματα (Άρης και Βανφίλος) πλησιάζουν σχετικώς κοντά το ένα στο άλλο.

## Φυσικά χαρακτηριστικά
Η μέση διάμετρος του Βανφίλος εκτιμάται σε 7 ± 1 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,3. Ο Βανφίλος περιστρέφεται γύρω από τον εαυτό του μία φορά κάθε 4 ώρες 13 λεπτά και 34 δευτερόλεπτα.

## Εξωτερικοί σύνδεσμοι-πηγές
* Τροχιακά κ.ά. στοιχεία από το JPL

Βανφιλος
3402 Γουίζντομ

Ο **Γουίζντομ (Wisdom)** είναι μικρός αστεροειδής της Κύριας Ζώνης Αστεροειδών με απόλυτο μέγεθος (όπως αυτό ορίζεται για το Ηλιακό Σύστημα) 15,2. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ) και του έδωσε το όνομα του Αμερικανού αστρονόμου Τζακ Γουίζντομ (*Jack Wisdom*, γενν. 1953), καθηγητή της πλανητολογίας στο Τεχνολογικό Ινστιτούτο Μασαχουσέτης (MIT).

## Φυσικά χαρακτηριστικά
Η μέση διάμετρος του Γουίζντομ εκτιμάται σε μόλις 2,1 ± 0,3 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,43 ± 0,12. Ο Γουίζντομ  περιστρέφεται γύρω από τον εαυτό του μία φορά κάθε 4 ώρες 59 λεπτά και 42 δευτερόλεπτα.

## Πηγές - εξωτερικοί σύνδεσμοι
* Τροχιακές παράμετροι, τροχιά κ.ά. από το JPL

Γουιζντομ
3404 Χίντερερ

Ο **Χίντερερ (Hinderer)** είναι μικρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1934 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη και του έδωσε το όνομα του Γερμανού αστρονόμου Φριτς Χίντερερ (*Fritz Hinderer*, 1912–1991).

Η μέση διάμετρος του Χίντερερ εκτιμάται σε 8,4 ± 0,3 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,21.

## Πηγές - εξωτερικοί σύνδεσμοι
* Τροχιακές παράμετροι, τροχιά κ.ά. από το JPL

Χιντερερ
Μουσείο Παύλου και Αλεξάνδρας Κανελλοπούλου

Το **Μουσείο Παύλου και Αλεξάνδρας Κανελλοπούλου** είναι ένα αρχαιολογικό μουσείο στην Αθήνα, Ελλάδα . Βρίσκεται στη βόρεια πλαγιά της Ακρόπολης, στην περιοχή της Πλάκας (Θεωρίας 12). Ιδρύθηκε το 1976 και στεγάζει τη συλλογή των Παύλου και Αλεξάνδρας Κανελλοπούλου , η οποία άρχισε να σχηματίζεται το 1923 και δωρήθηκε στο ελληνικό κράτος το 1972  . Η συλλογή περιλαμβάνει περίπου. 6500 αντικείμενα προϊστορικής, αρχαίας ελληνικής, βυζαντινής και μεταβυζαντινής τέχνης, που καλύπτουν σχεδόν έξι χιλιετίες ιστορίας (από τη Νεολιθική εποχή έως τον 19ο αιώνα).

## Τα κτίρια
Το μουσείο στεγάζεται σε δύο κτίρια, τα οποία έχουν κοινή είσοδο στην οδό Θεωρίας. Το παλαιότερο κτίριο είναι ένα νεοκλασικό αρχοντικό που κατασκευάστηκε το 1894 ως κατοικία της οικογένειας Μιχαλέα. Έχει τρεις ορόφους, με εντυπωσιακές οροφογραφίες στον επάνω όροφο. Το αρχοντικό Μιχαλέα απαλλοτριώθηκε από το ελληνικό κράτος τις δεκαετίες 1960-1970 και αναστηλώθηκε για να στεγάσει μόνιμα τη συλλογή Κανελλοπούλου. Το 2007 κατασκευάστηκε η Νέα Πτέρυγα του Μουσείου από τον αρχιτέκτονα Π. Καλλιγά, με δωρεά της Αλεξάνδρας Κανελλοπούλου και του Ιδρύματος Παύλου και Αλεξάνδρας Κανελλοπούλου  .

Οι αρχαιολογικές ανασκαφές που έγιναν πριν από την κατασκευή της Νέας Πτέρυγας έφεραν στο φως λείψανα υστεροβυζαντινής κατοικίας και μέρος της μεσαιωνικής οχύρωσης της Αθήνας (του λεγόμενου Ριζόκαστρου), που χτίστηκε τον 13ο αιώνα . Αυτά τα λείψανα έχουν διατηρηθεί στο υπόγειο της Νέας Πτέρυγας και είναι προσβάσιμα στο κοινό.

## Η συλλογή
Η συλλογή Παύλου και Αλεξάνδρας Κανελλοπούλου περιλαμβάνει περίπου. 6500 αντικείμενα Προϊστορικής, Αρχαίας Ελληνικής, Βυζαντινής και Μεταβυζαντινής τέχνης. Ανάμεσά τους ξεχωρίσουν τα ειδώλια και αγγεία της Νεολιθικής και της Εποχής του Χαλκού, τα πολυάριθμα αρχαϊκά και κλασικά αγγεία, τα μεταλλικά αντικείμενα (αγγεία, όπλα, αγαλματίδια, βάρη, τελετουργικά σκεύη ), τα μαρμάρινα γλυπτά, τα κοσμήματα διαφόρων περιόδων (από χρυσό, άργυρο, χαλκό, γυαλί), τα νομίσματα, τα πορτρέτα τύπου Fayum, τα υφάσματα, τα χειρόγραφα, οι πρώιμες έντυπες εκδόσεις και οι περισσότερες από 350 εικόνες που χρονολογούνται από τον 14ο έως τον 19ο αιώνα  .

Ιδιαίτερα σημαντικό είναι το σύνολο των μελανόμορφων και ερυθρόμορφων αγγείων, που απεικονίζουν μυθολογικές σκηνές, τελετουργίες και καθημερινές δραστηριότητες της Αρχαϊκής και Κλασικής περιόδου. Ανάλογης σημασίας είναι και οι αττικές λευκές λήκυθοι του μουσείου, οι οποίες απεικονίζουν ταφικές σκηνές με τεχνική που θυμίζει τη μεγάλη ζωγραφική της Κλασικής περιόδου  .

Η συλλογή είναι διεθνώς γνωστή για τις εξαιρετικές βυζαντινές και μεταβυζαντινές εικόνες που περιλαμβάνει. Αντιπροσωπεύονται πολλοί ζωγράφοι της Κρητικής Σχολής, οι οποίοι συνδύαζαν τη βυζαντινή παράδοση με εκφραστικά στοιχεία της ευρωπαϊκής Αναγέννησης: Νικόλαος Τζαφούρης, Μιχαήλ Δαμασκηνός, Εμμανουήλ Λαμπάρδος, Φραγκιάς Καβερτζάς, Ιερεμίας Παλλαδάς, Βίκτωρ και Εμμανουήλ Τζάνες  .

## Παραπομπές


Κατηγορία:Μουσεία τέχνης στην Ελλάδα
Διοργανώσεις Ε.Π.Σ. Ηρακλείου 2021–22

Για την **περίοδο 2021–22**, η Ένωση Ποδοσφαιρικών Σωματείων Ηρακλείου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην Περιφερειακή Ενότητα Ηρακλείου.

Η πρωταθλήτρια ομάδα της ΕΠΣΗ λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣΗ, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2021–22, η δομή του πρωταθλήματος της Ε.Π.Σ. Ηρακλείου είναι η εξής: 

* Α1 Κατηγορία
* Α2 Κατηγορία
** 1ος Όμιλος
** 2ος Όμιλος
* Β΄ Κατηγορία
** 1ος Όμιλος
** 2ος Όμιλος

### Α1 Κατηγορία
Στο πρωτάθλημα της Α1 Κατηγορίας συμμετέχουν 16 σύλλογοι. 

Η ομάδα που αναδεικνύεται πρωταθλήτρια συμμετέχει στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία. Πρωταθλήτρια αναδείχθηκε η ομάδα του Α.Ο. Τυμπακίου. 

Οι δυο τελευταίες ομάδες της βαθμολογίας υποβιβάζονται στην Α2 Κατηγορία.

Πηγή ΕΠΣ Ηρακλείου

### Α2 Κατηγορία
Στο πρωτάθλημα της Α2 Κατηγορίας συμμετέχουν 21 ομάδες, χωρισμένες σε δυο ομίλους των 11 και 10 ομάδων αντίστοιχα. 

Οι ομάδες που θα τερματίσουν στις θέσεις 1η-6η του 1ου ομίλου της κανονικής περιόδου σχηματίζουν τον 1ο όμιλο των Play Off, όπου η ομάδα που θα τερματίσει στην 1η θέση προβιβάζεται. Οι πέντε τελευταίες ομάδες του 1ου ομίλου της κανονικής περιόδου σχηματίζουν τον 1ο όμιλο των Play Out, όπου η τελευταία ομάδα υποβιβάζεται. Οι ομάδες που θα τερματίσουν στις θέσεις 1η-5η του 2ου ομίλου της κανονικής περιόδου σχηματίζουν τον 2ο όμιλο των Play Off, όπου η ομάδα που θα τερματίσει στην 1η θέση προβιβάζεται. Οι πέντε τελευταίες ομάδες του 2ου ομίλου της κανονικής περιόδου σχηματίζουν τον 2ο όμιλο των Play Out, όπου η τελευταία ομάδα υποβιβάζεται. 

#### Κανονική περίοδος

#### Play Off

#### Play Out

### Β΄ Κατηγορία
Στο πρωτάθλημα της Β΄ Κατηγορίας συμμετέχουν 25 ομάδες, χωρισμένες σε δυο ομίλους των 13 και 12 ομάδων αντίστοιχα. 

Οι δυο πρώτες ομάδες της βαθμολογίας κάθε ομίλου προβιβάζονται.

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ηρακλείου. Το κύπελλο κατέκτησε ο Αλμυρός Γαζίου.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Ηρακλείου
Κατηγορία:Εγχώρια ποδοσφαιρικά πρωταθλήματα 2021–2022
Κατηγορία:Εγχώρια ποδοσφαιρικά κύπελλα 2021-2022
Σερβανάτες Μαγνησίας

Οι **Σερβανάτες** είναι μικρός οικισμός της Θεσσαλίας στην Περιφερειακή Ενότητα Μαγνησίας. ο οποίος βρίσκεται στους νότιους πρόποδες του Πηλίου σε υψόμετρο 240 μέτρων ενώ απέχει περίπου 15 χιλιόμετρα Α.-ΝΑ. από τον Βόλο. Αναφέρεται επίσημα ως ξεχωριστός οικισμός το 1971 στο ΦΕΚ 126Α - 02/04/1883 να προσαρτάται στhν τότε κοινότητα Αγίου Λαυρεντίου. Σύμφωνα με το πρόγραμμα ''Καλλικράτης'' μαζί με τον Άγιο Λαυρέντιο, τον Άγιο Απόστολο τον Νέο και τη Βροχιά αποτελούν την κοινότητα Αγίου Λαυρεντίου που που υπάγεται στη Δημοτική Ενότητα Αρτέμιδας του Δήμου Βόλου και σύμφωνα με την απογραφή 2011 απογράφησαν 14 κάτοικοι.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Βόλου
Στρόφιλος Μαγνησίας

Ο **Στρόφιλος** είναι οικισμός στη Θεσσαλίας και την Περιφερειακή Ενότητα Μαγνησίας.

## Γεωγραφικά - ιστορικά στοιχεία
Ο Στρόφιλος βρίσκεται στους νότιους πρόποδες του Πηλίου σε υψόμετρο 380 μέτρων, πολύ κοντά και νοτιοανατολικά του Αγίου Βλάσιου ενώ απέχει 17 χιλιόμετρα Α.-ΝΑ. από τον Βόλο. 

Αναφέρεται επίσημα, μετά την ένωση της Θεσσαλίας, το 1883 γραμμένος *Στρόφυλος* (δηλ. με *"υ"*) στο ΦΕΚ 126Α - 02/04/1883 να προσαρτάται στον τότε δήμο Νηλείας. Το 1912 με το ΦΕΚ 262Α - 31/08/1912 το όνομά διορθώθηκε σε *Στροφόλον* και το 1928 καταργήθηκε. Αναφέρεται ξανά το 1961 να απογράφεται ως Στρόφιλος (δηλ. με *"ι"*) στην κοινότητα Αγίου Βλασίου. Σύμφωνα με το πρόγραμμα ''Καλλικράτης'' μαζί με τον Άγιο Βλάσιο, το Μαλάκι και το Παλαιόκαστρο αποτελούν την κοινότητα Αγίου Βλασίου που υπάγεται στη Δημοτική Ενότητα Αρτέμιδας του Δήμου Βόλου και σύμφωνα με την απογραφή 2011 απογράφησαν 25 κάτοικοι.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Βόλου
Παλιούρι Μαγνησίας

Το **Παλιούρι** είναι μικρός οικισμός της Θεσσαλίας στην Περιφερειακή Ενότητα Μαγνησίας.

## Γεωγραφικά - ιστορικά στοιχεία
Το Παλιούρι βρίσκεται σε υψόμετρο 230 μέτρα ενώ απέχει περίπου 10 χλμ. δυτικά από τον Βόλο και 3 χλμ. ΝΔ από το Διμήνι. Πρόκειται για χωριό που έχει σχεδόν εγκαταλειφθεί, κυρίως μετά τους σεισμούς του 1957, και στο οποίο ζουν λίγοι κτηνοτρόφοι. 

Σύμφωνα με προφορικές μαρτυρίες, το Παλιούρι ιδρύθηκε από οικογένειες της Μακρινίτσας. Παλιότερα, σε στατιστική της περιοχής από τη Μητρόπολη Δημητριάδος (γύρω στα 1860–1870) καταγράφονται 100 κάτοικοι. Αναφέρεται, μετά την απελευθέρωση της Θεσσαλίας, το 1883 στο ΦΕΚ 126Α - 02/04/1883 να προσαρτάται στον τότε δήμο Παγασώννα. Σύμφωνα με το πρόγραμμα ''Καλλικράτης'' μαζί με το Διμήνι και τον Κάκκαβο αποτελούν την κοινότητα Διμηνίου που που υπάγεται στη Δημοτική Ενότητα Αισωνίας του Δήμου Βόλου και σύμφωνα με την απογραφή 2011 απογράφησαν 10 κάτοικοι.

## Εξωτερικοί σύνδεσμοι
* Παλιούρι: Σκηνές μιας άλλης εποχής 8 χλμ μακριά απ'το Βόλο από τον ιστότοπο https://e-thessalia.gr/
* Το Παλιούρι στο https://www.youtube.com/
* Ενας πύργος και μια διήγηση από το Παλιούρι από τον ιστότοπο https://volosmagnisia.wordpress.com/
* «Ζωντανεύει» το Παλιούρι Διμηνίου απότον ιστότοπο https://www.taxydromos.gr/

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Βόλου
Pragmatica sanctio της Μπουρζ

Η **[[Pragmatica sanctio]] της [[Μπουρζ]]** - **(Caroli Septimi Frankorum Regis Pragmatica Sanctio** ) - 
εκδόθηκε από τον βασιλιά Κάρολο Ζ΄ της Γαλλίας στις 7 Ιουλίου 1438, με σκοπό να περιορίσει τις εξουσίες του Πάπα της Ρώμης. 

Η Σύνοδος της Βασιλείας (1431- 14377) ευνόησε τις  προσπάθειες αναμόρφωσης της Καθολικής Εκκλησίας, και εξέδωσε μια σειρά διαταγμάτων που περιόριζαν την παπική εξουσία και προσπαθούσαν να αναβιώσουν τις συνοδικές λειτουργίες της πρώτης δυτικής εκκλησίας. Σφοδρός αντίπαλος αυτών των προσπαθειών ήταν ο  Πάπας Ευγένιος Δ΄. Όταν η Σύνοδος της Βασιλείας κατέστη άκαρπη εξαιτίας των αντιμαχιών, και οι δυο πλευρές, Πάπας και Συμβούλιο της Συνόδου αναζήτησαν νέους τρόπους υπεροχής. Ο Πάπας, αποκήρυξε τη Σύνοδο της Βασιλείας, (η Σύνοδος αυτή δεν αναγνωρίζεται από την Καθολική Εκκλησία μέχρι σήμερα) και διακήρυξε νέα σύνοδο στη Φερράρα, με τους Επισκόπους που του έμειναν πιστοί. 

Οι διαφωνούντες επίσκοποι αναζήτησαν την προστασία του Γάλλου βασιλιά, ο οποίος συγκάλεσε για αυτό τον σκοπό  ένα Εθνικό συμβούλιο που διέταξε να συνέλθει στη Μπουρζ τον Μάιο του 1438. Στις 7 Ιουλίου 1438, ο βασιλιάς εξέδωσε το διάταγμα, **Caroli Septimi Frankorum Regis Pragmatica Sanctio**, στην οποίο αποδέχτηκε τις αποφάσεις του Εθνικού συμβουλίου της Γαλλίας και διέταξε την τήρησή τους. Ουσιαστικά περιέχει τις αρχές της υπεροχής μιας οικουμενικής συνόδου έναντι του Πάπα, της τακτικής διεξαγωγής γενικών συνόδων και του περιορισμού των παπικών επιφυλάξεων και απαιτήσεων φόρου. 

Με αυτό το διάταγμα ο Γάλλος βασιλιάς εξέδωσε νόμο της κοσμικής νομοθετικής αρχής σε καθαρά εκκλησιαστικά θέματα. Η αναγνώριση της εξουσίας του Συμβουλίου της Βασιλείας ήταν μόνο τυπική, διότι η εγκυρότητα των αποφάσεών του στη Γαλλία βασιζόταν αποκλειστικά στο διάταγμα του βασιλιά. Καθώς ο νόμος καταγράφηκε στα κοινοβούλια, αυτά, ιδιαίτερα η Βουλή των Παρισίων, έλαβαν το δικαίωμα να παρέμβουν στις εσωτερικές υποθέσεις της Εκκλησίας.  Ο Πίος Β' (1458-64) την κήρυξε ως παραβίαση των δικαιωμάτων της παπικής έδρας και κάλεσε τους Γάλλους επισκόπους να βοηθήσουν στην καταστολή της. Ο Κάρολος Ζ' άσκησε έφεση εναντίον αυτού σε ένα γενικό συμβούλιο. Ο διάδοχός του Λουδοβίκος ΙΔ' υποσχέθηκε στον πάπα να καταργήσει την κύρωση, αλλά η Βουλή του Παρισιού και το πανεπιστήμιο αντιστάθηκαν, και ο βασιλιάς άφησε το θέμα να πέσει. Το 1499 ο Λουδοβίκος XII με ρητή δήλωση ανανέωσε την επιβολή της κύρωσης. 

Η Pragmatica sanctio της Μπουρζ τελικά αντικαταστάθηκε το 1516 από τις αποφάσεις του  Κονκορδάτο της Μπολόνια - μεταξύ Πάπα Λέων 10ου και αυτοκράτροα Φραγκίσκου Α' που επανακαθόρισε τις εξουσίες των δυο μερών.

## Δείτε επίσης
* Γαλικανισμός
## Πηγή
*

## Παραπομπές


## Περαιτέρω ανάγνωση
* Noël Valois, *Histoire de la Pragmatique sanction de Bourges sous Charles VII* (Παρίσι: Picard, 1906).

Κατηγορία:Ιστορία του Καθολικισμού στη Γαλλία
Κατηγορία:Νομική Κύρωση (Pragmatica sanctio)
Σταγιάτες Μαγνησίας

Οι **Σταγιάτες** είναι οικισμός στη Θεσσαλία και την Περιφερειακή Ενότητα Μαγνησίας.

## Γεωγραφικά - ιστορικά στοιχεία
Οι Σταγιάτες βρίσκονται στους νοτιοδυτικούς πρόποδες του Πηλίου σε υψόμετρο 340 μέτρων σε απόσταση 8 χιλιόμετρα βορειοανατολικά από το κέντρο του Βόλου. Αναφέρονται επίσημα, μετά την ένωση της Θεσσαλίας, το 1883 , γραμμένοι ως *Σταγιάταις*, στο ΦΕΚ 126Α - 02/04/1883 να προσαρτώνται στον τότε δήμο Μακρυνίτσης. Το 1912 με το ΦΕΚ 262Α - 31/08/1912 το όνομά διορθώθηκε σε Σταγιάται και ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα ''Καλλικράτης'' αποτελεί την κοινότητα Σταγιατών που υπάγεται στη Δημοτική Ενότητα Πορταριάς του Δήμου Βόλου και σύμφωνα με την απογραφή 2021 απογράφησαν 106 κάτοικοι.

## Δημογραφική εξέλιξη
Η δημογραφική εξέλιξη του οικισμού είναι η εξής:

## Αξιοθέατα
Στο αρχοντικό Παπαθεολόγου, κάτω από την κεντρική πλατεία, λειτουργεί το κοινοτικό κέντρο παράδοσης και πολιτισμού Σταγιατών. Στις συλλογές του περιλαμβάνονται έπιπλα, παλιές φωτογραφίες του χωριού και εργαλεία για την παρασκευή λουκάνικων. Οι Σταγιάτες ήταν γνωστές για την παρασκευή λουκάνικου, με κύριους παραγωγούς τις οικογένειες Βουρλογιάννη, Καρακαστανιά, Καβούρα, Κορώνη, Ματή και Στράκα. Παραδοσιακά, αγόραζαν βουβάλια, αγελάδες, μοσχάρια, αιγοπρόβατα από τις ζωοπανηγύρεις της Θεσσαλίας και τα εξέτρεφαν στο χωριό πριν τα σφάξουν. Στο χωριό λαμβάνει χώρα το καλοκαίρι η γιορτή λουκάνικου.

Στο χωριό σώζεται το σπίτι του Μαργαρίτη, ένα τριώροφο αρχοντικό του 1791. Το κτίριο αρχικά είχε μια επέκταση (κεραία), που του έδινε σχήμα Γ, αλλά αυτή έχει αφαιρεθεί. Το κτίριο εμφάνισε ζημιές στο βόρειο και ανατολικό τοίχο, καθώς ήταν ασύνδετοι, με αποτέλεσμα να ξαναχτιστούν. Το αρχοντικό επισκευάστηκε στα τέλη του 20ού αιώνα.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Βόλου
Pragmatica sanctio του 1830

Η **[[Pragmatica sanctio]] του 1830** (), ήταν διάταγμα  του  βασιλιά Φερδινάνδου Ζ΄ της Ισπανίας, το οποίο δημοσιεύτηκε τον Απρίλιο του 1830, θέτοντας έτσι σε ισχύ το διάταγμα του 1789 διάταγμα του 1789 του Κάρολου Δ΄ της Ισπανίας, με το οποίο άλλαζε ο τρόπος διαδοχής στον ισπανικό θρόνο, επιτρέποντας πλέον και στις κόρες του βασιλιά, να κληρονομούν τον Θρόνο της Ισπανίας.

Το διάταγμα του 1789  είχε αντικαταστήσει το ημι-Σαλικό σύστημα, που είχε καθιερώσει ο Φίλιππος Ε΄ της Ισπανίας με το μεικτό σύστημα διαδοχής, το οποίο προϋπήρχε της μοναρχίας των Βουρβόνων (βλέπε επίσης Καρλισμός). 

Όταν ο Φίλιππος Ε΄, από τους Βουρβόνους στη Γαλλία, ανέβηκε στον Ισπανικό θρόνο στον Ισπανικό Πόλεμο της Διαδοχής, έφερε μαζί του τον Σαλικό νόμο, ο οποίος περιόριζε τη διαδοχή στο θρόνο στην άμεση ανδρική γραμμή. Ωστόσο, ο βασιλιάς Φερδινάνδος Ζ΄ της Ισπανίας είχε αποκτήσει μόνο δύο κόρες, την Ισαβέλλα (Β΄) και τη Λουίζα-Φερδινάνδη. Ο πατέρας του Φερδινάνδου Ζ΄, Κάρολος Δ΄ της Ισπανίας έκανε μια αδύναμη προσπάθεια να εξαλείψει τον Σαλικό νόμο και ο Φερδινάνδος Ζ΄ επέβαλε την Πραγματική Κύρωση του 1830, ώστε η μεγαλύτερη κόρη του να κληρονομήσει τον θρόνο και να ανακηρυχθεί βασίλισσα μετά το τέλος του, όπως ήταν το καστιλιανικό έθιμο.

Αυτό απομάκρυνε τον αδελφό του, ινφάντε Κάρλο, κόμη της Μολίνα, ως τον επόμενο στη σειρά διαδοχής βάσει του Σαλικού νόμου. Οι υποστηρικτές του Κάρλο, μεταξύ των οποίων ήταν ο Φρανθίσκο Καλομάρδε, πίεσαν τον Φερδινάνδο Ζ΄ να καταργήσει την Πραγματική Κύρωση. Μια σοβαρή επίθεση ποδάγρας, ωστόσο, έκανε ανήμπορο τον Φερδινάνδο και, όταν απεβίωσε στις , η Ισαβέλλα Β΄ ανακηρύχθηκε βασίλισσα. Καθώς ήταν ακόμη ανήλικη, το βασίλειο περιήλθε στην αντιβασιλεία της μητέρας της Μαρίας-Χριστίνας πριγκίπισσας των Δύο Σικελιών.

## Βιβλιογραφικές αναφορές

Κατηγορία:Σελίδες με πηγές CS1 στα Ισπανικά (es)
Κατηγορία:Νομική Κύρωση (Pragmatica sanctio)
Νομική Κύρωση του 1549

Η **[[Pragmatica sanctio]] του 1549**  - ήταν διάταγμα διοικητικού χαρακτήρα του Αυτοκράτορα της Αγίας Ρωμαϊκής Αυτοκρατορίας Κάρολου Ε΄.  Με το διάταγμα επετεύχθη η ενσωμάτωση των λεγόμενων Δεκαεπτά Επαρχιών *(της σημερινής [[Ολλανδία|Ολλανδίας]], του [[Βέλγιο|Βελγίου]] και του [[Λουξεμβούργο|Λουξεμβούργου]])* σε ένα αδιαίρετο έδαφος,  διατηρώντας τα υπάρχοντα έθιμα, νόμους και μορφές της κυβέρνησης εντός των επαρχιών. 
 
Η νομική  κύρωση μετέτρεψε τα εδάφη σε μια ενιαία οντότητα, της οποίας οι Αψβούργοι θα ήταν οι κληρονόμοι. Μετά την παραίτηση του Καρόλου Ε΄ ο 1555, οι Δεκαεπτά Επαρχίες πέρασαν στον γιο του, Φίλιππο Β΄ της Ισπανίας. 

Η νέα πολιτική, που επιβλήθηκε από το εξωτερικό, εξόργισε πολλούς κατοίκους, οι οποίοι έβλεπαν τις επαρχίες τους ως ξεχωριστές οντότητες. Αυτό και άλλες μοναρχικές πράξεις, όπως η δημιουργία επισκοπών και η δημοσίευση νόμων κατά των αιρέσεων, αύξησε τη δυσαρέσκεια, που πυροδότησε την έκρηξη της Ολλανδικής Εξέγερσης. 

## Τα εδάφη
[μικρογραφία|Οι [Κάτω Χώρες (περιοχή)|Κάτω Χώρες το 1560.]]
Το έγγραφο γράφτηκε στα μεσαιωνικά γαλλικά. Οι ακόλουθες περιοχές, που ονομάζονται συλλογικά *nos Pays de pardeçà* («τα εδάφη μας εδώ γύρω», που σημαίνει τις Κάτω Χώρες, σε αντίθεση με το *nos Pays de par delà*, («τα εδάφη μας εκεί πέρα», που σημαίνει την Φρανς-Κοντέ και αρχικά επίσης το δουκάτο της Βουργουνδίας) αναφέρονται στην Πραγματική Κύρωση του 1549:
* *Flandres*: η κομητεία της Φλάνδρας (σύγχρονα ολλανδικά: *Vlaanderen*, σύγχρονα γαλλικά: *Flandre*).
* *Artois* ή *Arthois*: η κομητεία του Aρτουά (σύγχρονα ολλανδικά: *Artesië*, σύγχρονα γαλλικά: *Artois*).
* *Haynau*: η κομητεία του Αινώ (σύγχρονα ολλανδικά: *Henegouwen*, σύγχρονα γαλλικά: *Hainaut*).
* *Brabant*: το δουκάτο της Βραβάντης.
* *Λουξεμβούργο*: το δουκάτο του Λουξεμβούργου (σύγχρονα Ολλανδικά/Γερμανικά: *Luxemburg*, σύγχρονα Λουξεμβουργιανά: *Lëtzebuerg*).
* *Gueldres*: το δουκάτο του Χέλρε (σύγχρονα ολλανδικά: *Gelre*, προκάτοχος της επαρχίας Χέλντερλαντ).
* *Limbourg, Faulquemont, Daelhem et d'autres nos pays d'Outremeus*: το Δουκάτο του Λιμβούργου, η κομητεία Φάλκενμπουργκ (σύγχρονα γαλλικά: *Fauquemont*), η κομητεία Ντάλχεμ και οι άλλες «δικές μας» [=των Αψβούργων] χώρες Πέραν του Μεύση, δηλαδή στην άλλη πλευρά του ποταμού Μεύση (σύγχρονα ολλανδικά: *Landen van* Overmaas ή *Overmaze*).
* *Hollande*: η κομητεία της Ολλανδίας.
* *Ναμούρ*: η κομητεία του Ναμύρ (σύγχρονα ολλανδικά: *Namen*).
* *Frize*: η κυριότητα της Φρεισίας (σύγχρονα Ολλανδικά: *Friesland*, σύγχρονη Φρισία: *Fryslân*).
* *Overyssel et Groeninghe*: η κυριότητα του Οβεράισελ και η κυριότητα του Χρόνινχεν.
* *Uytrecht*: η κυριότητα της Ουτρέχτης.
* *Lille, Douay et Orchies*: η καστελλανία της Λιλ (σύγχρονα ολλανδικά: *Rijsel*), Ντουαί και Oρσή.
* *Zelande Bewest et Beoisterschelt*: η κομητεία της Ζηλανδίας δυτικά και ανατολικά του ποταμού Σκάλδη (σύγχρονα ολλανδικά: *Zeeland Bewesten-en Beoostenschelde*)
* *Malines*: η κυριότητα του Mέχελεν (Μεσελέν).

## Δείτε επίσης
* Συνθήκη της Βουργουνδίας του 1548

## Βιβλιογραφικές αναφορές

Κατηγορία:Δεκαεπτά επαρχίες
Κατηγορία:Νομική Κύρωση (Pragmatica sanctio)
Μαλάκι Μαγνησίας

Το **Μαλάκι** ή **Μαλάκιο** είναι παραθαλάσσιος οικισμός της Θεσσαλίας στην Περιφερειακή Ενότητα Μαγνησίας.

## Γεωγραφικά - Ιστορικά στοιχεία
Το Μαλάκι βρίσκεται στα βόρεια παράλια του Παγασητικού κόλπου με υψόμετρο 10 μέτρων και  απέχει περίπου 14 χλμ. Α.-ΝΑ. από τον Βόλο. Αποτελεί παραθεριστικό προορισμό της περιοχής, γνωστό για την μεγάλη παραλία με αρκετά τουριστικά καταλύματα και κέντρα εστίασης. Στα βόρεια του χωριού υπάρχει μουσείο κεραμικής-αγγειοπλαστικής και στα ανατολικά είναι οι εγκαταστάσεις των Κ.Α.Α.Υ. Μαγνησίας. Ανατολικά και πολύ κοντά στη θάλασσα, έχει ανακαλυφθεί σπήλαιο με υπόγειο ποταμό και μια μικρή λίμνη, που οι ντόπιοι αποκαλούν «Η τρύπα τ'ς Λενιώς».

Αναφέρεται επίσημα το 1908 ως *Μαλάκι* στο ΦΕΚ 28Α - 08/02/1908 να προσαρτάται στον τότε δήμο Νηλείας. Το 1940 καταργήθηκε και αναφέρεται ξανά ως ξεχωριστός οικισμός με την ονομασία *Μαλάκιον* το 1961 να απογράφεται στην κοινότητα Αγίου Βλασίου. Σύμφωνα με το Πρόγραμμα «Καλλικράτης», μαζί με τον Άγιο Βλάσιο, το Παλαιόκαστρο και τον Στρόφιλο αποτελούν την κοινότητα Αγίου Βλασίου που που υπάγεται στη Δημοτική Ενότητα Βλασίου του Δήμου Βόλου και σύμφωνα με την απογραφή 2021 απογράφησαν 109 κάτοικοι.

## Εξωτερικοί σύνδεσμοι

* Μαλάκι Μαγνησίας 1970 στο https://www.youtube.com/
* Μαγνησία - Σπήλαιο Μαλάκι στον ιστότοπο https://el.wikiloc.com/
* Έρευνα σε μικρόβια νυχτερίδων σε σπήλαιο στο Μαλάκι από τον ιστότοπο https://www.secretvolos.gr/

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Βόλου
Μαρκαδόρος

Ο **μαρκαδόρος** είναι είδος στιλό με υγρό μελάνι του οποίου η άκρη γραφής είναι κατασκευασμένη από μαλακό απορροφητικό υλικό. Οι μαρκαδόροι κυκλοφορούν σε πολλά είδη, από τους πολύ λεπτούς μέχρι τους πολύ χοντρούς οι οποίοι χρησιμοποιούνται για να γράφουμε στο λευκοπίνακα. 

Κατηγορία:Γραφική ύλη
Ο βιαστικός (μυθιστόρημα)

***Ο βιαστικός*** (γαλλικά: *L'Homme pressé*) είναι μυθιστόρημα του Γάλλου συγγραφέα Πωλ Μοράν που εκδόθηκε το 1941. Αφηγείται την ιστορία ενός πολυάσχολου παλαιοπώλη από το Παρίσι που δεν φαίνεται να μπορεί να χαλαρώσει και να ηρεμήσει, καταστρέφοντας τα πάντα, τη φιλία, την αγάπη, την πατρότητα, με την πυρετώδη βιασύνη του να βιώσει τον χρόνο, έως ότου τελικά αντιλαμβάνεται ότι αυτή η βιασύνη τον οδηγεί πιο γρήγορα στο ραντεβού με τον θάνατο. 

Το αυτοσαρκαστικό - και προφητικό για τη σημερινή εποχή - κείμενο, σύμφωνα με τον συγγραφέα, στηρίζεται σε μεγάλο βαθμό σε αυτοβιογραφικά στοιχεία. 

## Υπόθεση
Ο Πιερ Νιόξ, ένας 35χρονος Παριζιάνος έμπορος αντικών, έχει εμμονή με το πέρασμα του χρόνου. Εξουθενωτικός με το περιβάλλον του, δεν μένει ακίνητος, αγοράζει, πουλάει, τρέχει μάλλον παρά περπατά, ταξιδεύει σ' όλο τον κόσμο για τη δουλειά του, κάνει χίλια πράγματα κάθε μέρα, στην προσωπική του ζωή σαγηνεύει χωρίς να αγαπά. Ανίκανος να μείνει στη θέση του, οδηγεί τη ζωή του ολοταχώς στην προσπάθειά του να δαμάσει τον χρόνο, μη μπορώντας να αντέξει την ιδέα να χάσει ούτε μια στιγμή.

Στη ξέφρενη κούρσα του, συναντά την Εντβίζ και βλέπει για πρώτη φορά τον χρόνο να επιβραδύνεται. Ερωτευμένος παράφορα μαζί της, την παντρεύεται, νομίζοντας ότι επιτέλους βρήκε την ηρεμία. Όμως ο ανυπόμονος χαρακτήρας του αναβιώνει σύντομα. Με τον ιλιγγιώδη ρυθμό που ζει, δεν απολαμβάνει πια την αξία της ζωής, ούτε τις στιγμές οικειότητας με τη γυναίκα του, ούτε την ποίηση των πραγμάτων. Καταναλώνει τον εαυτό του και τους γύρω του ορμώντας προς έναν στόχο τον οποίο ανανεώνει κάθε φορά που τον φτάνει. «Πώς μπορούμε να αναγνωρίσουμε ότι φτάσαμε κάπου αν δεν σταματήσουμε ποτέ;» ρωτά η σοφή Εντβίζ. Όταν φτάνει στο σημείο να ζητήσει από την έγκυο γυναίκα του να προκαλέσει τοκετό δύο μήνες νωρίτερα, η σχέση τους αναπόφευκτα καταρρέει και η Εντβίζ τον εγκαταλείπει.

Στη συνέχεια, κατά τη διάρκεια ενός ταξιδιού στις Ηνωμένες Πολιτείες, ο Πιέρ σε μια ολοένα πιο ιλιγγιώδη ταχύτητα που έρχεται σε αντίθεση ακόμη και με τα δικά του φυσικά όρια αντοχής, παθαίνει έμφραγμα και μαθαίνει ότι οι μέρες του είναι πλέον μετρημένες. Είναι η ώρα για να αντιμετωπίσει τον εαυτό του. 

## Ταινίες

* 1977: *L’Homme pressé* με τον ελληνικό τίτλο *Αδίστακτος χρυσοδάκτυλος,* σε σκηνοθεσία Εντουάρ Μολιναρό με πρωταγωνιστές τον Αλαίν Ντελόν και τη Μιρέιγ Νταρκ.
* 2005: *L’Homme pressé,* τηλεοπτική ταινία σε σκηνοθεσία Σεμπαστιάν Γκραλ με τον Αντονί Ντελόν και τη Ματίλντα Μέι.
* 1997: *L'homme pressé*, τραγούδι του συγκροτήματος Noir Désir.

## Μετάφραση στα ελληνικά

* *Ο βιαστικός.* Μετάφραση: Ολυμπία Γλυκιώτη, εκδόσεις Ίνδικτος, 2005

## Παραπομπές

Κατηγορία:Γαλλικά μυθιστορήματα
Κατηγορία:Μυθιστορήματα που έγιναν ταινίες
Ζμπίγκνιεφ Βοντέτσκι

Ο **Ζμπίγκνιεφ Στανίσουαφ Βοντέτσκι** (πολωνικά: Zbigniew Stanisław Wodecki) (6 Μαΐου 1950 – 22 Μαΐου 2017) ήταν Πολωνός τραγουδιστής, μουσικός, συνθέτης, ηθοποιός και τηλεοπτικός παρουσιαστής.

## Πρώιμη ζωή και καριέρα
Ο Βοντέτσκι γεννήθηκε στις 6 Μαΐου 1950 στο Γκόντουφ της Πολωνίας. Άρχισε να παίζει βιολί σε ηλικία 5 ετών. Από τα τέλη της δεκαετίας του 1960, είχε συνεργαστεί με το λογοτεχνικό καμπαρέ *Piwnica pod Baranami* και την τραγουδίστρια Έβα Ντεμάρτσικ. Ως τραγουδιστής, έκανε το ντεμπούτο του το 1972 στο Εθνικό Φεστιβάλ Πολωνικού Τραγουδιού του Οπόλε. Έχει μείνει κυρίως γνωστός για τα τραγούδια *Chałupy Welcome To*, *Lubię wracać tam, gdzie byłem*, *Z Tobą chcę oglądać świat* (ντουέτο με την Ζντζισουάβα Σοσνίτσκα) και *Zacznij od Bacha*, καθώς και για τις πολωνικές εκδόσεις του soundtracks των Μάγια η Μέλισσα και *[[Rudolph the Red-Nosed Reindeer: The Movie]]*. Τη δεκαετία του 1980 εμφανίστηκε σε ένα καμπαρέ με τον Ζένον Λασκόβικ. Εμφανίστηκε ως ένας από τους κριτές στην πολωνική έκδοση του τηλεοπτικού σόου *Dancing with the Stars*, *Taniec z gwiazdami*, κατά τη διάρκεια των πρώτων 12 σεζόν του.

Θεωρείται ένας από τους πιο δημοφιλείς τραγουδιστές της δεκαετίας του 1970 και του 1980 στην Πολωνία και του απονεμήθηκαν πολλά βραβεία για τα καλλιτεχνικά του επιτεύγματα, όπως το βραβείο καλύτερου ντεμπούτου στο Εθνικό Φεστιβάλ Πολωνικού Τραγουδιού του Οπόλε το 1972, το Βραβείο Δημοσιογράφων στο Εθνικό Φεστιβάλ Πολωνικού Τραγουδιού του Οπόλε το 1978, το Ειδικό Βραβείο στο Εθνικό Φεστιβάλ Πολωνικού Τραγουδιού του Οπόλε το 1991, 2 Μουσικά Βραβεία «Φριντέρικ» το 2016 και ένα Χρυσό Βραβείο Φριντέρικ το 2018, το Αργυρό Μετάλλιο για Αξία στον Πολιτισμό - Gloria Artis το 2011 και μετά θάνατον ο Σταυρός του Διοικητή του Τάγματος της Αναγέννησης της Πολωνίας (2017).

## Προβλήματα υγείας και θάνατος
Το 2014, ο Βοντέτσκι αποκάλυψε ότι είχε κολπική μαρμαρυγή και χρόνια αποφρακτική πνευμονοπάθεια. Στις 8 Μαΐου 2017, ο καλλιτέχνης υπέστη ένα τεράστιο εγκεφαλικό επεισόδιο, μια επιπλοκή από επέμβαση αορτοστεφανιαίας παράκαμψης που έκανε σε ιδιωτική κλινική, στις 5 Μαΐου 2017 και μεταφέρθηκε στην εντατική στο Κεντρικό Κλινικό Νοσοκομείο του MSWiA στη Βαρσοβία, όπου πέθανε 13 ημέρες αργότερα, από επιπλοκές από το εγκεφαλικό.

## Προσωπική ζωή
Ο Βοντέτσκι και η σύζυγός του, Κρίστινα, είχαν τρία παιδιά: την Γιοάννα, την Καταζίνα και τον Πάβεου. Η οικογένειά του ήταν από τη Γουαζίσκα του Πόβιατ Βοντζίσουαφ. Ήταν επίτιμος πολίτης της Γκμίνα Γκόντουφ. Ήταν γνωστός ως σύμμαχος της ΛΟΑΤ+ κοινότητας.

## Παραπομπές


## Εξωτερικοί σύνδεσμοι
* 
* 
* 

Κατηγορία:Πολωνοί τραγουδιστές
Κατηγορία:Πολωνοί μουσικοί
Κατηγορία:Πολωνοί συνθέτες
Κατηγορία:Πολωνοί ηθοποιοί κινηματογράφου
Κατηγορία:Αποδέκτες του Αργυρού Μεταλλίου για Αξία στον Πολιτισμό - Gloria Artis
Κατηγορία:Αξιωματικοί του Τάγματος της Αναγέννησης της Πολωνίας
Κατηγορία:Ενταφιασμοί στο Κοιμητήριο Ρακοβίτσκι
Μελισσάτικα Μαγνησίας

Τα **Μελισσάτικα** είναι πεδινός οικισμός της Θεσσαλίας στην Περιφερειακή Ενότητα Μαγνησίας σε υψόμετρο 40 μέτρα.

## Γεωγραφικά - ιστορικά στοιχεία
Τα Μελισσάτικα βρίσκονται στα βορειοδυτικά της Νέας Ιωνίας και απέχουν περίπου 5 χιλιόμετρα από το κέντρο της πόλης του Βόλου. Σύμφωνα με την τοπική παράδοση, αναφέρονται να συνοικίστηκαν γύρω στα 1800 και ονομάζονταν "Καλύβια" ή "Μελισσάτικα Καλύβια" από τα πέτρινα καλύβια (ορθογώνια ή θόλοι) που είχαν και χρησιμοποιούσαν οι κάτοικοι της Μακρινίτσας όταν μάζευαν τις ελιές τους τον χειμώνα. Επίσης αναφέρεται ότι το 1881 με την απελευθέρωση της Θεσσαλίας από τους Τούρκους είχαν πληθυσμό μαζί με τον Κάκκαβο 409 κατοίκους. Νότια του χωριού και πριν την Περιφερειακή του Βόλου βρίσκεται το Συνεδριακό Κέντρο της Μητρόπολης Δημητριάδος. Ενοριακός ναός είναι η εκκλησία του Αγίου Μοδέστου, ο οποίος κτίστηκε το 1876 στη θέση άλλου μικρότερου ναού. Πρόκειται για τρίκλιτη βασιλική με στοά στη νότια και δυτική πλευρά (νάρθηκας).

## Διοικητικά στοιχεία
Μετά την Ένωση της Θεσσαλίας, αναφέρονται επίσημα το 1883 ως *Μελισσάτικα* στο ΦΕΚ 126Α - 02/04/1883 να προσαρτόνται στον τότε δήμο Παγασών. Το 1961 προσαρτήθηκε στον οικισμό ο καταργούμενος οικισμός Κουγιάτικα. Σύμφωνα με το πρόγραμμα ''Καλλικράτης'' μαζί με την Νέα Ιωνία, το Κλήμα και το Φυτόκο αποτελούν την κοινότητα Νέα Ιωνίας που που υπάγεται στη Δημοτική Ενότητα Νέα Ιωνία του Δήμου Βόλου και σύμφωνα με την απογραφή 2011 έχει 733 κατοίκους.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Βόλου
Κρύα Βρύση Αργολίδας

Η **Κρύα Βρύση** είναι ορεινό χωριό του νομού Αργολίδας. Βρίσκεται κτισμένη στην βόρεια πλευρά του όρους Κτενιά σε υψόμετρο 770 μέτρων. Υπάγεται διοικητικά στην κοινότητα Ελληνικού της δημοτικής ενότητας Άργους της Περιφέρειας Πελοποννήσου. Στην απογραφή του 2021 είχε 11 μόνιμους κατοίκους.  
## Πληθυσμός
Η Κρύα Βρύση γνώρισε σημαντική πληθυσμιακή αύξηση την περίοδο 1879 - 1928 αλλά έκτοτε ο πληθυσμός της έχει συρρικνωθεί δραματικά. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Κρυονέρι Αργολίδας

Το **Κρυονέρι** (*παλαιά ονομασία: Μπούγα*) είναι ακατοίκητο ορεινό χωριό του νομού Αργολίδας. Βρίσκεται κτισμένο στην βόρεια πλευρά του όρους Κτενιά, μεταξύ των χωριών Κρύα Βρύση και Τουρνίκι, σε υψόμετρο 977 μέτρων. Υπαγόταν διοικητικά στην κοινότητα Ελληνικού της δημοτικής ενότητας Άργους της Περιφέρειας Πελοποννήσου. Δεν συμπεριλήφθηκε στην απογραφή του 2021 οπότε θεωρείται ακατοίκητο.  

## Πληθυσμός
Ο πληθυσμός του Κρυονερίου μειώθηκε σημαντικά την περίοδο 1879 - 1896, σταθεροποιήθηκε την περίοδο 1907 - 1928 και συρρικνώθηκε δραματικά ύστερα. Το χωριό εγκαταλείφθηκε μετά το 1981 και έκτοτε έχει παρουσιάσει πληθυσμό μόνο το 2001 με έναν κάτοικο. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Μάραθος Μαγνησίας

Ο **Μάραθος** είναι παραθαλάσσιος οικισμός της Θεσσαλίας στην Περιφερειακή Ενότητα Μαγνησίας.

## Γεωγραφικά - ιστορικά στοιχεία
Ο Μάραθος βρίσκεται στα βόρεια παράλια του Παγασητικού κόλπου με υψόμετρο 10 μέτρων. Απέχει περίπου 12 χιλιόμετρα Ν.-ΝΔ. από τον Βόλο ενώ είναι ανάμεσα στους οικισμούς Κριθαριά (βορειοανατολικά) και Άγιος Γεώργιος (δυτικά), όπου η  μεταξύ τους χερσόνησος του ομώνυμου μικρού ορμίσκου (αλλιώς Κυνηγού) έχει κριθεί αρχαιολογικός χώρος. Η παραλία του χωριού βρίσκεται σε κλειστό κόλπο, είναι προστατευμένη από τους ανέμους, με πολλά δέντρα που προσφέρουν φυσική σκιά και αρκετά ταβερνάκια και καφέ. 

Αναφέρεται επίσημα, ως ξεχωριστός οικισμός, για πρώτη φορά το 1971 να απογράφεται στην κοινότητα Νέας Αγχιάλου. Σύμφωνα με το πρόγραμμα ''Καλλικράτης'' μαζί με τη Νέα Αγχίαλο, τον Άγιο Γεώργιο, τη Βελανιδιά, τη Δημητριάδα και την Κριθαριά αποτελούν την Κοινότητα Νέας Αγχιάλου  υπάγεται στη Δημοτική Ενότητα Νέας Αγχιάλου του Δήμου Βόλου ενώ σύμφωνα με την απογραφή 2011 έχει 353 κατοίκους.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Βόλου
Τουρνίκι Αργολίδας

Το **Τουρνίκι** είναι ορεινό χωριό του νομού Αργολίδας. Βρίσκεται κτισμένο στην βόρεια πλευρά του όρους Κτενιά, σε υψόμετρο 940 μέτρων. Υπάγεται διοικητικά στην κοινότητα Ελληνικού της δημοτικής ενότητας Άργους του δήμου Άργους - Μυκηνών της Περιφέρειας Πελοποννήσου. Στην απογραφή του 2021 είχε 4 μόνιμους κατοίκους.

## Πληθυσμός
Ο πληθυσμός του Τουρνικίου υπήρξε σταθερός την περίοδο 1879 - 1920 αλλά μετά το 1920 και μέσα σε τρείς δεκαετίες έχασε όλον τον πληθυσμό του και εγκαταλείφθηκε. Παρέμεινε ακατοίκητο για πάνω από 70 χρόνια μέχρι το 2011 που κατέγραψε τρείς κατοίκους. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Μολυσματικό κηρίο

Το **μολυσματικό κηρίο** είναι βακτηριακή λοίμωξη που αφορά την επιφάνεια του δέρματος.  Εκδηλώνεται συνήθως ως κιτρινωπές κρούστες στο πρόσωπο, τα χέρια ή τα πόδια. Λιγότερο συχνά μπορεί να υπάρχουν μεγάλες φουσκάλες στη βουβωνική χώρα ή τις μασχάλες. Οι βλάβες μπορεί να είναι επώδυνες ή να προκαλούν φαγούρα. Ο πυρετός είναι ασυνήθιστος.

Συνήθως οφείλεται είτε στον *[[Χρυσίζων σταφυλόκοκκος|Staphylococcus aureus]]* είτε στον *Streptococcus pyogenes*. Οι παράγοντες κινδύνου περιλαμβάνουν την παρακολούθηση παιδικού σταθμού, τον συνωστισμό, την κακή διατροφή, τον σακχαρώδη διαβήτη, τα αθλήματα επαφής και τις βλάβες στο δέρμα, όπως από τσιμπήματα κουνουπιών, δερματίδα, ψώρα ή έρπητα. Με την επαφή μπορεί να εξαπλωθεί μεταξύ ανθρώπων. Η διάγνωση βασίζεται συνήθως στα συμπτώματα και την εμφάνιση.

Η πρόληψη γίνεται με το πλύσιμο των χεριών, την αποφυγή ατόμων που έχουν μολυνθεί και τον καθαρισμό των τραυματισμών. Η θεραπεία γίνεται συνήθως με αντιβιοτικές κρέμες όπως η μουπιροσίνη ή το φουσιδικό οξύ. Αντιβιοτικά από το στόμα, όπως η κεφαλεξίνη, μπορούν να χρησιμοποιηθούν εάν έχουν επηρεαστεί μεγάλες περιοχές. Έχουν βρεθεί μορφές ανθεκτικές στα αντιβιοτικά.

Το κηρίο επηρέασε περίπου 140&nbsp;εκατομμύρια ανθρώπους (2% του παγκόσμιου πληθυσμού) το 2010. Μπορεί να εμφανιστεί σε οποιαδήποτε ηλικία, αλλά είναι πιο συχνό σε μικρά παιδιά. Χωρίς θεραπεία οι άνθρωποι συνήθως βελτιώνονται μέσα σε τρεις εβδομάδες. Μπορεί να εμφανιστούν επαναλαμβανόμενες λοιμώξεις λόγω αποικισμού της μύτης από τα βακτήρια. Οι επιπλοκές μπορεί να περιλαμβάνουν κυτταρίτιδα ή μεταστρεπτοκοκκική σπειραματονεφρίτιδα. 

## Παραπομπές


Κατηγορία:Παιδιατρική
Κατηγορία:Δερματικές παθήσεις που σχετίζονται με βακτήρια
Σοφία Τσιλιγιάννη

Η **Σοφία Τσιλιγιάννη** είναι Ελληνίδα δημοσιογράφος και γενική διευθύντρια στην εταιρεία Marc Α.Ε. (Εταιρεία Δημοσκοπήσεων & Έρευνας Αγοράς).

## Βιογραφικά Στοιχεία
Η Σοφία Τσιλιγιάννη αποφοίτησε από το Anatolia College στην Θεσσαλονίκη. Από το 1983 μέχρι το 1987 ακολούθησε σπουδές Οικονομικών με κατεύθυνση την Διοίκηση Επιχειρήσεων στο Τμήμα Οικονομικών της Σχολής Νομικών & Οικονομικών Επιστημών του Αριστοτέλειου Πανεπιστημίου Θεσσαλονίκης. Κατά το ακαδημαϊκό έτος 1987 - 1988 με υποτροφία του Προγράμματος Φουλμπράιτ πραγματοποίησε μεταπτυχιακές σπουδές Ηλεκτρονικής Δημοσιογραφίας στο Πανεπιστήμιο του Illinois των Η.Π.Α.

Από το 1989 εργάστηκε στην ιδιωτική τηλεόραση και το ιδιωτικό ραδιόφωνο. Διετέλεσε κεντρική παρουσιάστρια και αρχισυντάκτης σε δελτία ειδήσεων και διάφορα προγράμματα του MEGA, της ΕΡΤ, του ΑΝΤ1 και του ALPHA.

Ως συντάκτρια κάλυψε το πολιτικό ρεπορτάζ στην εφημερίδα «Απογευματινή», ενώ συνεργάστηκε και με τα περιοδικά «ΒΗΜΑGAZINO» και «Ταχυδρόμος».

Το 2006 ίδρυσε με τον Θωμά Γεράκη την εταιρεία MARC A.E., στην οποία είναι Γενική Διευθύντρια.

Είναι παντρεμένη με τον Θωμά Γεράκη και έχει τρία παιδιά.

Κατηγορία:Ελληνίδες δημοσιογράφοι
Κατηγορία:Ελληνίδες τηλεπαρουσιάστριες
Κύκλος των Εκλεκτοράτων του Ρήνου

μικρογραφία|300x300εσ| Ο Κύκλος των Εκλεκτοράτων του Ρήνου, όπως στις αρχές του 16ου αι.
[μικρογραφία|300x300εσ| Χάρτης του Κύκλου των Εκλεκτοράτων του Ρήνου από το ''Topographia Archiepiscopatuum Moguntinensis'' του [Ματέους Μέριαν|Matthäus Merian, 1646.]]

Ο **Κύκλος των Εκλεκτοράτων του Ρήνου** () ήταν ένας Αυτοκρατορικός Κύκλος της Αγίας Ρωμαϊκής Αυτοκρατορίας, που δημιουργήθηκε το 1512.

Ο κύκλος πήρε το όνομά του από τους τέσσερις (από τους επτά) πρίγκιπες-εκλέκτορες, των οποίων τα εδάφη κατά μήκος του Μέσου Ρήνου αποτελούσαν τη συντριπτική πλειοψηφία της επικράτειάς του.

## Σύνθεση
Ο κύκλος αποτελείται από τις ακόλουθες καταστάσεις:

## Πηγές
* Ο κατάλογος των κρατών που απαρτίζουν τον Κύκλο των Εκλεκτοράτων της Ρηνανίας βασίζεται σε αυτόν στο άρθρο της γερμανικής Wikipedia Kurrheinischer Reichskreis.

## Εξωτερικοί σύνδεσμοι
*    
* Αυτοκρατορικοί κύκλοι στον 16ο αιώνα – Ιστορικοί χάρτες της Γερμανίας

Κατηγορία:Κύκλοι της Αγίας Ρωμαϊκής Αυτοκρατορίας
Κατηγορία:Ιστορία της Ρηνανίας
Shrinkflation

Με τον αγγλικό όρο **shrinkflation** περιγράφεται η εμπορική στρατηγική όπου επέρχεται μείωση των πωλούμενων προϊόντων σε μέγεθος ή ποσότητα, ή ακόμη και μερικές φορές η ανασύνθεση ή η πτώση της ποιότητας, ενώ οι τιμές τους παραμένουν οι ίδιες ή αυξάνονται. Ο όρος συνιστά νεολογισμό, από σύμφυρση των λέξεων *shrink* (συρρικνώνομαι) και  *inflation* (πληθωρισμός).

Με τη μέθοδο του shrinkflation οι εταιρείες πετυχαίνουν να αυξήσουν το λειτουργικό περιθώριο και την κερδοφορία τους μειώνοντας το κόστος, διατηρώντας παράλληλα τον όγκο των πωλήσεων, και συχνά χρησιμοποιείται ως εναλλακτική λύση στην αύξηση των τιμών συμβαδίζοντας με τον πληθωρισμό. Οι ομάδες προστασίας των καταναλωτών επικρίνουν την πρακτική.

## Παραπομπές


Κατηγορία:Εξαπάτηση
Κατηγορία:Πληθωρισμός
Ρικ Πέρι

Ο **Τζέιμς Ρίτσαρντ Πέρι** (αγγλικά: *James Richard "Rick" Perry*, 4 Μαρτίου 1950), είναι Αμερικανός πολιτικός, που υπηρέτησε ως 14ος Υπουργός Ενέργειας των Ηνωμένων Πολιτειών στην κυβέρνηση Τραμπ από τον Μάρτιο του 2017 έως τον Δεκέμβριο του 2019. Είναι μέλος του Ρεπουμπλικανικού Κόμματος. 

Προηγουμένως, υπηρέτησε ως 47ος Κυβερνήτης του Τέξας από το 2000 έως το 2015. Ο Πέρι, ανέλαβε κυβερνήτης τον Δεκέμβριο του 2000, ύστερα από την παραίτηση του Τζορτζ Ο. Μπους, προκειμένου να ανάλαβει 43ος πρόεδρος των Ηνωμένων Πολιτειών. Εξελέγη τρεις φορές (2002, 2006, 2010). Είναι ο μακροβιότερος κυβερνήτης που υπηρέτησε στην πολιτεία του Τέξας.

Έχει υπηρετήσει επίσης, ως 39ος Αντικυβερνήτης του Τέξας, από τον Ιανουάριο του 1999 έως τον Δεκέμβριο του 2000, ως πολιτειακός Υπουργός Γεωργίας του Τέξας, από το 1991 έως το 1999, καθώς και ως Μέλος της πολιτειακής Βουλής των Αντιπροσώπων του Τέξας από την 64η περιφέρεια, από το 1985 έως το 1991. 

Τον Δεκέμβριο του 2016, ο (τότε εκλεγμένος) πρόεδρος Ντόναλντ Τραμπ, ανακοίνωσε επισήμως την υποψηφιότητα του Πέρι για την θέση του Υπουργού Ενέργειας. Η υποψηφιότητά του, εγκρίθηκε στις 31 Ιανουαρίου 2017, από την αρμόδια Επιτροπή Ενέργειας της Γερουσίας των Ηνωμένων Πολιτειών, με 16 ψήφους υπέρ, και 7 ψήφους κατά. Στις 2 Μαρτίου 2017, η ολομέλειας της Γερουσίας των Ηνωμένων Πολιτειών, ενέκρινε και επιβεβαίωσε την υποψηφιότητα του Πέρι, με 62 ψήφους υπέρ, και 37 ψήφους κατά. Ορκίστηκε την ίδια ημέρα, από τον Αντιπρόεδρο Μάικ Πενς, ως 14ος Υπουργός Ενέργειας των Ηνωμένων Πολιτειών. Παραιτήθηκε από το αξίωμά του, την 1η Δεκεμβρίου 2019.

## Βιογραφία
Ο Ρικ Πέρι, γεννήθηκε τον Μάρτιο του 1950 στο Χάσκελ του Τέξας (μια κωμόπολη στα βόρεια του Τέξας), όπου και μεγάλωσε. Αποφοίτησε το Λύκειο "Haskell High School" το 1968. Σπούδασε Ζωολογία στο Πανεπιστήμιο του Τέξας Α&Μ, και έλαβε πτυχίο (BS) το 1972. 

Ύστερα από την αποφοίτησή του από το Πανεπιστήμιο, το 1972, ο Πέρι εντάχθηκε στην Πολεμική Αεροπορία των Ηνωμένων Πολιτειών. Το 1974, ολοκλήρωσε την πτητική εκπαίδευσή του. Υπηρέτησε στο Άμπλιν του Τέξας, στο Μίλντενχολ της Αγγλίας, καθώς και στην βάση Ράιν Μάιν στην Φρανκφούρτη. Αποστρατεύτηκε το 1977, με τον βαθμό του Λοχαγού. 

### Προσωπική ζωή
Ο Πέρι, είναι παντρεμένος από το 1982 με την Μαίρη Ανίτα Θίγκπεν, με την οποία έχουν αποκτήσει μαζί δύο παιδιά. Διαμένουν στο Φορτ Γουόρθ του Τέξας. 

## Παραπομπές


## Εξωτερικοί σύνδεσμοι
* 

Κατηγορία:Υπουργοί των ΗΠΑ
Κατηγορία:Υπουργοί Ενέργειας των Ηνωμένων Πολιτειών
Κατηγορία:Πρώτη προεδρία του Ντόναλντ Τραμπ
Κατηγορία:Κυβερνήτες του Τέξας
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Πολιτικοί των ΗΠΑ
Κατηγορία:Αμερικανοί από το Τέξας
Ορογένεση της Ανατολικής Αφρικής

μικρογραφία|350x350εσ|Οι ορογενέσεις της Ανατολικής Αφρικής και της Κούουνγκα.
Η **Ορογένεση της Ανατολικής Αφρικής (ΟΑΑ)** είναι το κύριο στάδιο της Νεοπροτεροζωικής ορογένεσης της Δυτικής και Ανατολικής Γκοντβάνα (Αυστραλία–Ινδία–Ανταρκτική και Αφρική–Νότια Αμερική) κατά μήκος της Ζώνη της Μοζαμβίκης.

## Ορογένεση της Γκοντβάνα
Η ιδέα ότι η Γκοντβάνα δημιουργήθηκε κατά τη διάρκεια της Ύστερης Προκάμβριας από δύο παλαιότερα θραύσματα κατά μήκος της Ζώνης της Μοζαμβίκης προτάθηκε για πρώτη φορά στις αρχές της δεκαετίας του 1980. Μια δεκαετία αργότερα αυτή η ηπειρωτική σύγκρουση ονομάστηκε *Ορογένεση της Ανατολικής Αφρικής*, αλλά έγινε επίσης αντιληπτό ότι δεν ήταν η απλή συνένωση δύο μισών. Μάλλον, ήταν η αποσπασματική ένωση πολλών αρκετά μικρότερων σε μέγεθος κρατονικόν στοιχείων που κάποτε σχημάτισαν μια παλαιότερη υπερήπειρο (σήμερα γνωστή ως Ροδινία), μια διαδικασία που τελικά κορυφώθηκε στη σχετικά βραχύβια υπερήπειρο Γκοντβάνα.

Για αυτή τη συνέλευση έχουν προταθεί δύο εν μέρει ασύγκριτα σενάρια.  Σε ένα μοντέλο, η Ορογένεση της Ανατολικής Αφρικής εξελίχθηκε από μια προσαυξητική ορογένεση που περιελάμβανε τη συγχώνευση τόξων και εξελίχθηκε σε μια σύγκρουση ορογένεσης όταν η νεοπρωτοζωική ήπειρος Αζανία συγκρούστηκε με το Κονγκό-Τανζανία-Μπανγκελούου Μπλοκ πριν από  640 εκατομμύρια χρόνια. Σύμφωνα με την άλλη γνώμη, η ορογένεση της Ανατολικής Γκοντβάνα ( 750 με 530 Ma) ήταν μια πολυφασική διαδικασία που περιελάμβανε δύο κύριες περιόδους ορογένεσης: την παλαιότερη ΟΑΑ ( 750 με 620 Ma) και τη νεότερη Ορογένεση της Κούουνγκα ( 570 με 530 Ma). Αναφορικά με το πρώτο σενάριο, η Ορογένεση της Κούουνγκα του δεύτερου σεναρίου είναι δύο συνομήλικα γεγονότα: οι συγκρούσεις μεταξύ της Ινδίας και της Αυστραλίας-Ανατολικής Ανταρκτικής και της Αζανίας και της Ινδίας. Επιπλέον, οι δύο ορογενέσεις του τελευταίου σεναρίου τέμνονται στη Μαδαγασκάρη, την προτεινόμενη τοποθεσία της σύγκρουσης Αζανίας-Ινδίας. Αυτό το τμήμα της ορογένεσης Κούουνγκα έχει μετονομαστεί σε Ορογένεση της Μαδαγασκάρης.

## Διάβρωση και Κάμβρια Έκρηξη
Η ορογένεση της Ανατολικής Αφρικής είχε ως αποτέλεσμα το σχηματισμό μιας τεράστιας οροσειράς, γνωστής ως *Υπερβουνό*, η οποία ήταν πάνω από 8000 χιλιόμετρα μήκος και 1000 χιλιόμετρα πλάτος. Η εναπόθεση ιζημάτων από αυτή την οροσειρά, ξεπέρασε τα 100 εκατομμύρια κυβικά χιλιόμετρα, διήρκεσε για 260 εκατομμύρια χρόνια και συνέπεσε με την έκρηξη της Κάμβριας, την ξαφνική ακτινοβολία ζωικής (Μεταζωικής) ζωής ( 550 Ma). Αυτές οι άνευ προηγουμένου ιζηματογενείς εναποθέσεις, πιθανώς κατέστησαν δυνατή τη διαφοροποίηση της πρώιμης ανάπτυξης των ζώων.

Η ορογένεση διαβρώθηκε σε τέτοιο βαθμό που από την εποχή των Ορδοβίκων είχε ισοπεδωθεί σε μια επίπεδη επιφάνεια στην Αιθιοπία.

## Παραπομπές


Κατηγορία:Ορογενέσεις της Αφρικής
Ορογένεση της Μαδαγασκάρης

Η **Ορογένεση της Μαδαγασκάρης** είναι μία εδιακρανική προς κάμβρια ορογένεση που πραγματοποιήθηκε καθώς η Ινδία συγκρούστηκε με την ήδη σχηματισμένη ήπειρο που αποτελούσε τη σημερινή Αφρική, την Αζανία και το Κονγκό-Τανζανία-Μπανγελούου Μπλοκ. Η συγκεκριμένη ορογένεση επηρέασε μέρη της Ορογένεση της Ανατολικής Αφρικής, που σήμερα βρίσκονται στην ανατολική Ινδία, τη Μαδαγασκάρη και την κεντρική Αραβία.

Ο όρος «Ορογένεση της Μαδαγασκάρης» αναφέρθηκε πρώτη φορά από τους , για την ορογένεση μεταξύ της Ινδίας και μίας σειράς κρατονικών περιοχών της Γκοντβάνα, στην σημερινή Αφρική (Κονγκό/Τανζανία/Μπανγκελούου/Αζανία). Κατά την ανακατασκευή τους, η Ινδία συγκρούστηκε με την Αυστραλία και την Ορογένεση της Κούουνγκα, πριν τη δημιουργια της Γκοντβάνα. Δήλωσαν την περιοχή της Μπετσιμισάρακα στην ανατολική Μαδαγασκάρη ως τα σύνορα των Αφρικανικών και των Ινδικών περιοχών.

## Δείτε Επίσης

* Ορογένεση της Ανατολικής Αφρικής
* Μαδαγασκάρη
* Αζανία
* Γκοντβάνα
* Ορογένεση

## Παραπομπές

Κατηγορία:Ορογενέσεις της Αφρικής
Εθνικά Αρχεία της Βιβλιοθήκης της Ζιμπάμπουε

Η **Εθνική Βιβλιοθήκη της Ζιμπάμπουε (NLZ)** είναι η εθνική βιβλιοθήκη που βρίσκεται στο Μπουλαβάγιο στη Ζιμπάμπουε και  αποτελεί μέρος της Εθνικής Υπηρεσίας Βιβλιοθήκης και Τεκμηρίωσης (της Ζιμπάμπουε).

## Ιστορία
Η Εθνική Ελεύθερη Βιβλιοθήκη της Ζιμπάμπουε, ιδρύθηκε το 1945, και βρίσκεται στην δεύτερη μεγαλύτερη πόλη της χώρας στο Μπουλαγουέο. Χρησιμεύει τόσο ως εθνική δημόσια βιβλιοθήκη όσο και ως εθνικό κέντρο διαδανεισμού. 

Το προηγούμενο καθεστώς της Εθνικής Ελεύθερης Βιβλιοθήκης της Ζιμπάμπουε ως ανεξάρτητου οργανισμού καταργήθηκε με νόμο του Κοινοβουλίου της Ζιμπάμπουε για την ίδρυση της NLDS το 1985, και η βιβλιοθήκη του Μπουλαγουέο έγινε μέρος της NLDS στη Χαράρε.

Στο Μπουλαγουέο εδρεύει επίσης η παλαιότερη δημόσια βιβλιοθήκη της Ζιμπάμπουε, η Δημόσια Βιβλιοθήκη του Μπουλαγουέο, που άνοιξε το 1896.

## Βιβλιογραφία
* . (Includes information about the national library)

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη
*Ζιμπάμπουε

## Εξωτερικοί σύνδεσμοι

## Παραπομπές


 

Κατηγορία:Βιβλιοθήκες στη Ζιμπάμπουε
Ζιμπαμπουε
Κρατιδιακές εκλογές του Σλέσβιχ-Χόλσταϊν (2022)

Στις 8 Μαΐου 2022 διεξήχθησαν **[[Ομόσπονδα κρατίδια της Γερμανίας|κρατιδιακές]] εκλογές στο [[Σλέσβιχ-Χόλσταϊν]] ([[Γερμανία]])**, για να εκλεγούν τα μέλη του Κοινοβουλίου.

Η απερχόμενη κυβέρνηση ήταν κυβέρνηση συνεργασίας ΧΔΕ–Πράσινοι–ΕΔΚ με πρωθυπουργό τον Ντάνιελ Γκίντερ (ΧΔΕ). Μετά από αυτές τις εκλογές, πέντε κόμματα κατάφεραν να μπουν στο κοινοβούλιο. Η ΧΔΕ κατάφερε συντριπτική νίκη, συγκεντρώνοντας πάνω από 43% των ψήφων. Η ΧΔΕ κέρδισε τις 34 από τις 69 έδρες του κοινοβουλίου και χρειαζόταν ακόμα μία για να έχει την πλειοψηφία που χρειάζεται για να σχηματίσει κυβέρνηση. Κατόπιν διαπραγματεύσεων η ΧΔΕ και η Πράσινοι σχημάτισαν κυβέρνηση συνεργασίας με πρωθυπουργό τον Ντάνιελ Γκίντερ.

## Εκλογικό σύστημα
Το Κοινοβούλιο του Σλέσβιχ–Χόλσταϊν αποτελείται από τουλάχιστον 69 μέλη, τα οποία εκλέγονται με δημοκρατικές, άμεσες εκλογές, με καθολική και μυστική ψηφοφορία, για πενταετή θητεία. Το εκλογικό σύστημα είναι μικτό:

* πρώτα, 35 μέλη εκλέγονται με απλό πλειοψηφικό εκλογικό σύστημα από ισάριθμες μονοεδρικές εκλογικές περιφέρειες.
* μετά, 34 μέλη εκλέγονται με αναλογική εκπροσώπηση. Το εκλογικό όριο που πρέπει να περάσει ένα κόμμα για να μπει στη Βουλή είναι τουλάχιστον 5% του συνολικού αριθμού ψήφων ή μία έδρα του πλειοψηφικού. Εξαίρεση αποτελούν τα κόμματα που εκπροσωπούν τη Δανική μειονότητα, δηλαδή δεν υπάρχει εκλογικό όριο το οποίο πρέπει να περάσουν. Η κατανομή εδρών γίνεται με μέθοδο υπολογισμού, κατά την οποία συνυπολογίζονται οι έδρες που κέρδισε το κόμμα στο πλειοψηφικό. Συνεπώς, όσο περισσότερες έδρες έχει κερδίσει ένα κόμμα με το τοπικό πλειοψηφικό τόσο δυσκολότερο γίνεται να κερδίσει έδρες αναλογικής εκπροσώπησης.
* «παραπανίσιες» έδρες διατίθενται σε ορισμένο αριθμό μελών, ώστε να εξασφαλιστεί η αναλογικότητα της αναλογικής εκπροσώπησης και να αντισταθμισθούν οι ανισότητες από τα συστήματα εκλογής

Δικαίωμα ψήφου έχουν όλοι οι πολίτες της Γερμανίας, ηλικίας άνω των 16 ετών, υπό την προϋπόθεση να έχουν διαμείνει στο Σλέσβιχ-Χόλσταϊν για τουλάχιστον 6 εβδομάδες.
## Δημοσκοπήσεις
Από τις προηγούμενες εκλογές, του 2017, μέχρι αυτές, έχουν διεξαχθεί πολλές δημοσκοπήσεις στις οποίες οι εκλογείς ρωτήθηκαν τι θα ψηφίσουν στις εκλογές. Από τις απαντήσεις τους προέκυψε το γράφημα που ακολουθεί.

## Αποτελέσματα

## Παραπομπές


Σλεσβιχ
2022